OpenLLM-France/wikimedia huggingface dataset:
# Georges Hellebuyck

Georges Auguste Hellebuyck (Anvers, 21 d'agost de 1890 - 20 de febrer de 1975) va ser un regatista belga que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de bronze en els 8 metres (1919 rating) del programa de vela, a bord de l'Antwerpia V.

## Referències

* ↑ «Georges Hellebuyck Olympic Results». sports-reference.com. Arxivat de l'original el 15 de setembre 2011. [Consulta: 30 setembre 2017].
# Marcus Vinícius Dias

Marcus Vinícius Dias (Rio de Janeiro, 22 de gener de 1923 - 1992) fou un jugador de bàsquet brasiler que va competir durant la dècada de 1940.
El 1948 va prendre part en els Jocs Olímpics de Londres, on guanyà la medalla de bronze en la competició de bàsquet. En el seu palmarès també destaca la medalla d'or al Campionat sud-americà de bàsquet de 1945.

## Referències

* ↑ «Marcus Vinícius Dias Olympic Results». sports-reference.com. Arxivat de l'original el 18 d'abril 2020. [Consulta: 25 abril 2019].
* ↑ «Marcus Vinícius Dias». cbb.com.br. Confederação Brasileira de Basketball. Arxivat de l'original el 7 de maig 2015. [Consulta: 25 abril 2019].
# Henrik Agersborg

Henrik Agersborg (Herøy, Nordland, 5 de juliol de 1872 - Oslo, 23 de maig de 1942) va ser un regatista noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de bronze en els 6 metres (1907 rating) del programa de vela, a bord del Stella, junt a Trygve Pedersen i Einar Berntsen.

## Referències

* ↑ «Henrik Agersborg Olympic Results». sports-reference.com. Arxivat de l'original el 13 de desembre 2012. [Consulta: 30 setembre 2017].
# Joseph Dréher

Joseph Étienne Dréher (Marigny-l'Église, Nièvre, 15 de maig de 1884 - 1941) va ser un atleta francès que va competir a primers del segle xx.
El 1908 va prendre part en els Jocs Olímpics de Londres, on guanyà la medalla de bronze en la cursa de les tres milles per equips, formant equip amb Louis Bonniot de Fleurac, Paul Lizandier, Jean Bouin i Alexandre Fayollat. El mateix dia va córrer les sèries de les cinc milles, però quedà eliminat.

## Referències

* ↑ «Joseph Dréher Olympic Results». sports-reference.com. Arxivat de l'original el 2012-11-06. [Consulta: 12 març 2016].
# Bernard Darmet

Bernard Darmet (Bouvent, Ain, 19 d'octubre de 1945 - 6 de febrer de 2018) va ser un ciclista francès que es dedicà al ciclisme en pista.
Com a ciclista amateur va participar en els Jocs Olímpics de Mèxic de 1968. També va guanyar dues medalles als Campionats del món de Brno de 1969.

## Referències

* ↑ «Bernard Darmet est mort». Direct Velo. [Consulta: 8 febrer 2018].
* ↑ «Bernard Darmet Olympic Results». sports-reference.com. Arxivat de l'original el 9 de febrer 2018. [Consulta: 21 setembre 2014].

## Enllaços externs

* Fitxa a sitiodeciclismo.net
* Fitxa a museociclismo.it
# Dagbatiteri

El dagbatiteri (Dagbatitherium tassyi) és una espècie de proboscidi extint que visqué durant l'Eocè mitjà a l'Àfrica Occidental. Se n'han trobat restes fòssils al sud de Togo. És l'única espècie del gènere Dagbatitherium. Es tracta de l'elefantiforme més petit dotat de dents molars braquiodontes i bunolofodontes. Destaca per la seva inusual combinació de caràcters típics dels proboscidis primitius amb d'altres de derivats, que el situa com a tàxon germà de tots els altres elefantiformes.

## Referències

* 1 2 Entrada «Dagbatitherium tassyi» de la Paleobiology Database (en anglès). [Consulta: 13 gener 2023].
* ↑ Hautier et al., 2021, p. 2.
* ↑ Hautier et al., 2021, p. 6.

## Bibliografia

* Hautier, L.; Tabuce, R.; Mourlam, M. J.; Kassegne, K. E.; Amoudji, Y. Z.; Orliac, M.; Quillévéré, F.; Charruault, A.-L.; Kodjo, A.; Johnson, C.; Guinot, G. «New Middle Eocene proboscidean from Togo illuminates the early evolution of the elephantiform-like dental pattern» (en anglès). Proceedings of the Royal Society B, 288, 1.960, 2021, pàg. 20211439. DOI: 10.1098/rspb.2021.1439.
Gèneres de proboscidis :
Regne: Animalia
Filum: Chordata
Classe: Mammalia
Superordre: Afrotheria
Clade: Tethytheria :
# Oligopetes

Oligopetes és un gènere de rosegador extint de la família dels aplodòntids, que actualment només conté una espècie vivent, el castor de muntanya. Visqué durant l'Oligocè i se n'han trobat fòssils a l'Aragó (Espanya) i la província d'Esmirna (Turquia).

## Referències

* ↑ Entrada «Oligopetes» de la Paleobiology Database (en anglès). [Consulta: 20 desembre 2022].
# Gintarė Volungevičiūtė

Gintarė Volungevičiūtė (12 de novembre de 1982, Kaunas) és una esportista lituana que competeix en vela. La seva especialitat és la classe laser radial, amb la qual ha aconseguit la medalla de plata als Jocs Olímpics de Pequín.

## Resultats

| Any | Toneo | Lloc | Resultat | Prova |
| 2003 | Campionat del Món | Cadis, Espanya | 60º | Europa |
| 2005 | Setmana de Kiel | Kiel, Alemanya | 1r. | Laser radial |
| 2007 | Campionat del Món | Cascais, Portugal | 21è | Laser radial |
| 2008 | Jocs Olímpics | Pequín, Xina | 2n. | Laser radial |

## Referències

* ↑ «Laser Radial - Femení - Resultats totals». Beijing Olympics 2008. ISAF. [Consulta: 21 agost 2008].

## Enllaços externs

* Biografía en la página oficial de Beijin 2008 (anglès)
* Biografía en página oficial de la Federación Internacional de Vela (anglès)
# Marga Petersen

Margarete Petersen, de naixement Kallensee i més coneguda com a Marga Petersen (Bremen, 18 de setembre de 1919 - Ottersberg, 22 de setembre de 2002), fou una atleta alemanya, especialista en curses de velocitat, que va competir durant les dècades de 1940 i 1950.
El 1952 va prendre part en els Jocs Olímpics de Hèlsinki, on va disputar dues proves del programa d'atletisme. Va guanyar la medalla de plata en la prova del 4x100 metres, formant equip amb Maria Sander, Ursula Knab i Helga Klein, mentre en la prova dels 100 metres quedà eliminada en semifinals.
En els anys posteriors a la Segona Guerra Mundial guanyà 10 títols nacionals. El 1947 fou escollida esportista alemanya de l'any.

## Millors marques

* 100 metres. 11,8" (1947)
* 200 metres. 25,8" (1947)

## Referències

* 1 2 3 «Marga Petersen Olympic Results». sports-reference.com. Arxivat de l'original el 16 de desembre 2012. [Consulta: 16 novembre 2019].
* ↑ Fitxa a trackfield.brinkster.net
# Herbert Westermark

Johan Herbert Westermark (Estocolm, 30 d'agost de 1891 - Estocolm, 29 d'octubre de 1981) va ser un regatista suec que va competir a començaments del segle xx. Era germà del també regatista Nils Westermark.
El 1912 va prendre part en els Jocs Olímpics d'Estocolm, on va guanyar la medalla de plata en la categoria de 8 metres del programa de vela. Westermark navegà a bord del Sans Atout junt a Emil Henriques, Bengt Heyman, Alvar Thiel i Nils Westermark.

## Referències

* 1 2 «Herbert Westermark Olympic Results». sports-reference.com. Arxivat de l'original el 15 de desembre 2012. [Consulta: 24 febrer 2017].
* ↑ Herbert Westermark Comitè Olímpic Suec
# Louis Bonniot de Fleurac

Louis Victor Marie Bonniot de Fleurac (París, 19 de novembre de 1876 - París, 20 de març de 1965) va ser un atleta francès que va competir a principis del segle xx.
El 1904 es proclamà campió de França dels 4.000 metres obstacles i el 1906 va prendre part en els Jocs Intercalats d'Atenes, on disputà la cursa de les cinc milles.
Dos anys més tard, als Jocs Olímpics de Londres, guanyà la medalla de bronze en la cursa de les tres milles per equips, formant equip amb Joseph Dréher, Paul Lizandier, Jean Bouin i Alexandre Fayollat. En aquests mateixos Jocs també disputà les proves dels 3200 metres obstacles i els 1500 metres, però quedà eliminat en sèries.

## Referències

* 1 2 «Louis Bonniot de Fleurac Olympic Results». sports-reference.com. Arxivat de l'original el 2009-01-06. [Consulta: 13 març 2016].
# Hipoteri

Els hipoteris (Hippotherium) són un gènere extint de mamífers perissodàctils de la família dels èquids que visqueren entre el Miocè i el Pliocè a Euràsia. Tenien un aspecte més rodanxó i les potes més curtes que els cavalls d'avui en dia, així que eren ràpids i àgils, però incapaços de córrer grans distàncies sense cansar-se. Es devien alimentar de fulles i herba. Alguns dels fòssils més antics d'aquest grup s'han trobat al Vallès Occidental (Catalunya).

## Referències

* 1 2 Entrada «Hippotherium» de la Paleobiology Database (en anglès). [Consulta: 24 gener 2023].
* ↑ «Hippotherium». Bestiari Fòssil de Catalunya. Institut Català de Paleontologia Miquel Crusafont. [Consulta: 24 gener 2023].
# Lèmur gegant

El lèmur gegant (Megaladapis) fou un gènere de tres espècies extintes que antigament visqueren a l'illa de Madagascar. Es tracta de l'únic gènere de la família dels megaladàpids (Megaladapidae). Els parents més propers vivents d'aquest gènere són els lèmurs mostela (gènere Lepilemur) i els dos gèneres formen la família dels lepilemúrids. Tanmateix, el lèmur gegant era molt diferent de qualsevol lèmur vivent. El seu cos era aixafat i format de manera similar a la de l'actual coala. Els seus llargs braços i dits estaven especialitzats per agafar branques, mentre que les potes estaven adaptades per escalar en vertical.
A més, el seu cap era ben diferent al d'altres primats. El lèmur gegant tenia llargues dents canines i una mandíbula semblant a la de les vaques, que formava un musell elongat. Els seus músculs de la mandíbula eren potents per poder mastegar la dura vegetació del seu hàbitat. En total, el seu cos pesava uns cinquanta quilograms.

## Referències

* ↑ Entrada «Megaladapis» de la Paleobiology Database (en anglès). [Consulta: 8 març 2024].
# Heinrich Peters

Heinrich Peters va ser un regatista alemany, que va competir a cavall del segle xix i el segle xx. El 1900 va prendre part en els Jocs Olímpics de París on participà en diferents proves del programa de vela. Guanyà dues medalles, una d'or en la 2a cursa de la modalitat d'1 a 2 tones, junt a Georg Naue, Ottokar Weise i Martin Wiesner, i una de plata en la categoria de Classe oberta amb la mateixa tripulació. En la primera cursa d'1 a 2 tones fou desqualificat.

## Referències

* ↑ «Heinrich Peters Olympic Results». sports-reference.com. Arxivat de l'original el 13 d’abril 2014. [Consulta: 23 octubre 2015].
# Margaret Ives Abbott

Margaret Ives Abbott (Calcuta, Raj Britànic, 15 de juny de 1878 – Greenwich, Connecticut, 10 de juny de 1955) va ser una jugadora de golf estatunidenca que va competir a cavall del segle xix i el segle xx. El 1900 va prendre part en els Jocs Olímpics de París en la prova individual de golf, en què guanyà la medalla d'or en imposar-se per dos cops d'avantatge sobre Pauline Whittier.
Abbott fou la primera dona estatunidenca en guanyar un or olímpic. El 1900 fou la primera edició en què les dones van poder participar en els Jocs Olímpics, però les participants no sabien que hi prenien part i Abbott morí sense tenir coneixement d'haver estat la primera medallista estatunidenca. La seva mare també va disputar aquesta prova, acabant en setena posició, amb la qual cosa es convertia en la primera ocasió, encara única, en què mare i filla competien en la mateixa prova.
El 1902 es casà amb l'escriptor i humorista Finley Peter Dunne.

## Referències

* ↑ Bierstedt, Rainald. Abschlag Rio: Jugend Trainiert Golf Für Olympia (en alemany). 3rd. BoD – Books on Demand, 2012, p. 69. ISBN 3848209705.
* 1 2 «Margaret Abbott Olympic Results». sports-reference.com. Arxivat de l'original el 4 de febrer 2010. [Consulta: 29 setembre 2015].
* ↑ Anderson, Kristine F. «While reaching for the gold, women shattered stereotypes». Christian Science Monitor, 88, 158, 11-07-1996, pàg. 10.
* 1 2 Lester, John. «Recognizing First U.S. Women's Champion is a Step in the Right Direction», 09-07-1996.
* ↑ Hickok, Ralph. «Abbott, Margaret I., Golf». HickokSports, 2004. Arxivat de l'original el 2002-02-23. [Consulta: 29 setembre 2015].
# Hubert Wallace

Hubert Wallace (3 de març de 1899 - 3 de juliol de 1984) va ser un regatista canadenc que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla de plata en la categoria de 8 metres del programa de vela. Wallace navegà a bord del Santa Maria junt a Ernest Cribb, Harry Jones, Peter Gordon, Ronald Maitland i George Gyles.

## Referències

* ↑ «Hubert Wallace» (en anglès americà), 19-09-2011. [Consulta: 17 desembre 2020].
* ↑ «Hubert Wallace Olympic Results». sports-reference.com. Arxivat de l'original el 11 de novembre 2012. [Consulta: 6 gener 2019].
# Paul Lizandier

Paul Childéric Xavier Lizandier (Nancray-sur-Rimarde, Loiret, 2 de desembre de 1884 - desembre de 1937) va ser un atleta francès que va competir a primers del segle xx.
El 1908 va prendre part en els Jocs Olímpics de Londres, on guanyà la medalla de bronze en la cursa de les tres milles per equips, formant equip amb Louis Bonniot de Fleurac, Joseph Dréher, Jean Bouin i Alexandre Fayollat. El mateix dia va córrer les sèries de les cinc milles, però quedà eliminat.
El 1913, poc abans de començar la Primera Guerra Mundial, va desertar de l'exèrcit francès per marxar a Romania. Posteriorment fou sentenciat a mort per insubordinació i fou executat el desembre de 1937.

## Referències

* ↑ «Paul Lizandier Olympic Results». sports-reference.com. Arxivat de l'original el 2012-11-06. [Consulta: 12 març 2016].
* ↑ Paul Lizandier. trackfield.brinkster.net
* ↑ Lilian Maurin (17 novembre 2011) "Paul Lizandier, bronze en 1908", La République du Centre, p. 9.
* ↑ Stéphane Gachet (2011) Le dictionnaire des médaillés olympiques français, La maison d'éditions, ISBN 978-2-36026-026-3
# Francisco Cutanda y Domero

Francisco Cutanda y Domero (Madrid, 1807 - íd. 1875) fou un escriptor i advocat espanyol.

## Biografia

Va ser advocat, jurisconsult i cap d'administració civil. Membre de la Reial Acadèmia Espanyola des de 1861, va ingressar amb el discurs El epigrama en general, y en especial el español. Va usar el pseudònim El de la navaja i va escriure sobretot sàtires en tercets com La navaja i La lisonja i discursos acadèmics. També la novel·la Historia de un bribón dichoso (1860) i un assaig sobre l'obra de seu amic Severo Catalina del Amo.

## Obres

* La navaja; sátira 1856
* La lisonja: sátira 1858.
* Historia de un bribón dichoso: novela original 1860.
* El epigrama en general, y en especial el español. (Discurso De Ingreso En La Real Academia Española) Madrid: M. Rivadeneyra, 1861.
* Doña Francisca, el portento de la caridad: datos, lances y sucesos... 1869.
* Estudio sobre la posibilidad y la utilidad de clasificar metódicamente las palabras de un idioma; preliminares para la ejecución de este pensamiento; y observaciones concretas a la clasificación de los verbos radicales castellanos. (Discurso leído en la sesión pública inaugural de 1869 de la Academia Española). Madrid, Imprenta y Estereotipia de M. Rivadeneyra, 1869.
* El teatro de los ciegos: nuevo y muy sencillo sistema 1873.
* Noticia de la vida y de las principales obras literarias de D. Severo Catalina, 1873
* Carta de Francisco Cutanda al Director del Teatro Apolo 1873.

## Referències

* ↑ Francisco Cutanda al waeb de la RAE
* ↑ Francisco Cutanda a epdlp.com

## Enllaços externs

* Obres de Francisco Cutanda al Catàleg Col·lectiu del Patrimoni Bibliogràfic de Catalunya.
* Obres de Francisco Cutanda a worldcat.org
* Obres de Francisco Cutanda a onlinebooks
# Exaeretodon

Exaeretodon és un gènere extint de cinodonts de la família dels traversodòntids que visqueren durant el Triàsic a les parts meridionals del supercontinent de Pangea. Se n'han trobat restes fòssils a l'Argentina, el Brasil i l'Índia. Era un animal herbívor i un dels teràpsids més grossos del Triàsic. El crani dels adults passava de 50 cm de llargada. Les dents canines superiors i inferiors eren de morfologia diferent, cosa poc habitual en els cinodonts.

## Referències

* 1 2 Entrada «Exaeretodon» de la Paleobiology Database (en anglès). [Consulta: 9 febrer 2023].
* ↑ Schlosser, 2017, p. 32.
* ↑ Hopson, 2014, p. 243.

## Bibliografia

* Hopson, J. A. «The Traversodontid Cynodont Mandagomphodon hirschsoni from the Middle Triassic of the Ruhuhu Valley, Tanzania». A: Kammerer, C.; Angielczyk, K. D.; Fröbisch, J. Early Evolutionary History of the Synapsida. Vertebrate Paleobiology and Paleoanthropology (en anglès). Springer, 2014, p. 233-253. DOI 10.1007/978-94-007-6841-3_14. ISBN 978-94-007-6840-6.
* Schlosser, G. «Invertebrate Origins of Vertebrate Nervous Systems». A: Kaas, J. H.; Striedter, G. F. Evolution of Neural Crest and Cranial Placodes (en anglès). Volum 1. 2a edició, 2017, p. 25-36. ISBN 9780128040966.
# Cynognathus crateronotus

Cynognathus crateronotus és una espècie de teràpsid cinodont del Triàsic inferior. Era un depredador que feia un metre de llarg. Era un dels rèptils mamiferoides més semblants als mamífers, i formava part del grup dels eucinodonts. El gènere Cynognathus tenia una distribució gairebé global. Se n'han recuperat fòssils de Sud-àfrica, Sud-amèrica, la Xina i l'Antàrtida.

## Referències

* ↑ Entrada «Cynognathus» de la Paleobiology Database (en anglès). [Consulta: 20 desembre 2022].
# Ràtzia de 861

La ràtzia de 861 fou una campanya del valiat de l'Àndalus contra la marca Hispànica.

## Antecedents

Mussa ibn Mussa, derrotat en la Revolta de Toledo contra Muhàmmad I va haver de demanar que les tropes de Qurtuba no passessin pels seus dominis per envair el Regne de Pamplona, demanant que la ràtzia de 861 anés per un altre lloc, per evitar repetir el càstig de 859.

## La ràtzia

El 861 forces musulmanes, després d'un temps de treva, atacaren Barcelona i l'assetjaren. Humfrid va demanar ajut a Carles el Calb, que va enviar una nombrosa host. Els musulmans, comandats pel mateix emir, també van rebre reforços, i van arribar a dominar a dominar els ravals i dos forts, i aconseguir un copiós botí.
És de suposar que Humfrid va negociar la seva retirada o renovació de la treva amb el consentiment de Carles el Calb i va ser acceptada per Muhammad I.

## Referències

* ↑ (castellà) Antonio Larrea redondo, La autonomía de Aragón y la familia Beni Casi
* ↑ Rovira i Virgili, Antoni. Història Nacional de Catalunya, volum II. Edicions Pàtria, 1920, p. 535.
* ↑ Hernàndez Cardona, Francesc Xavier. Història militar de Catalunya, vol. I, dels íbers als carolingis. 1a edició. Rafael Dalmau Editor, 2001, p.157. ISBN 84-232-0639-4.
# Henri Monnot

Henri Monnot va ser un regatista francès, que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla de bronze en la primera cursa de la categoria de 0 a ½ tona del programa de vela, formant equip amb Léon Tellier i Gaston Cailleux. En la segona de les curses d'aquesta categoria fou quart, mentre en la prova de classe oberta hagué d'abandonar.

## Referències

* 1 2 «Henri Monnot Olympic Results». sports-reference.com. Arxivat de l'original el 21 de febrer 2014. [Consulta: 30 setembre 2015].
# Margareta Lindberg

Jenny Emilie Greta "Margareta" Lindberg (Estocolm, 31 de maig de 1889 - Lidingö, Estocolm, 21 de maig de 1984) va ser una tennista sueca que va competir a començaments del segle xx.
El 1920 va prendre part en els Jocs Olímpics d'Anvers on va disputar la competició individual del programa de tennis. En ella fou eliminada en primera ronda.

## Referències

* ↑ «Elsebeth Brehm Olympic Results». sports-reference.com. Arxivat de l'original el 18 d’abril 2020. [Consulta: 6 agost 2017].
# Ian Brown (regatista)

Ian Brown (4 d'abril de 1954) és un regatista australià, ja retirat, que va competir durant les dècades de 1960 i 1970.
El 1976 va prendre part en els Jocs Olímpics de Mont-real, on va guanyar la medalla de bronze en la categoria de Classe 470 del programa de vela. Va compartir vaixell amb Ian Ruff. El 1980 va ser convocat per participar en els Jocs de Moscou, però el boicot que hi van fer nombrosos països ho va impedir. Posteriorment exercí d'entrenador en diferent equips olímpics australians de vela.

## Referències

* ↑ «Ian Brown Olympic Results». sports-reference.com. Arxivat de l'original el 21 de gener 2011. [Consulta: 12 abril 2020].
* ↑ «Australian Sailing Olympians». australiansailingteam.com.au. Australian Sailing Team. [Consulta: 12 abril 2020].
# Imre Zachár

Imre Zachár (Budapest, 11 de maig de 1890 – Budapest, 7 d'abril de 1954) va ser un nedador i waterpolista hongarès que va competir a començament del segle xx.
El 1908 va prendre part en els Jocs Olímpics de Londres, on guanyà la medalla de plata en els relleus 4x200 metres lliures, junt a József Munk, Béla Las-Torres i Zoltán Halmay. També diputà els 400 metres lliures del programa de natació, on fou eliminat en sèries.
Quatre anys més tard, als Jocs d'Estocolm, quedà eliminat en sèries de la prova de relleus 4x200 metres lliures i alhora disputà la competició de waterpolo, quedant eliminat en la primera ronda.

## Referències

* 1 2 «Imre Zachár Olympic Results». sports-reference.com. Arxivat de l'original el 16 de desembre 2012. [Consulta: 22 novembre 2015].
# Birgit Hahn

Birgit Hahn (Mönchengladbach, 29 de juny de 1958) és una jugadora d'hoquei sobre herba alemanya, ja retirada, que va competir sota la bandera de República Federal Alemanya durant les dècades de 1970 i 1980.
El 1984 va prendre part en els Jocs Olímpics de Los Angeles, on guanyà la medalla de plata en la competició d'hoquei sobre herba.
En el seu palmarès també destaquen una medalla d'or i una de plata a la Copa del món d'hoquei sobre herba, una medalla de bronze al Campionat d'Europa i una medalla d'or al Campionat d'Europa d'hoquei sala. Durant la seva carrera esportiva disputà 91 partits amb la selecció nacional, dels quals 10 foren en sala.

## Referències

* ↑ «Birgit Hahn Olympic Results». sports-reference.com. Arxivat de l'original el 18 d'abril 2020. [Consulta: 9 abril 2020].
* ↑ Hockey - Europameisterschaften a sport-komplett.de
* ↑ Nationalspieler: Damen a hockey.de
# Dafenins

Els dafenins (Daphoeninae) són una subfamília extinta de mamífers carnívors de la família dels amficiònids que visqueren a Nord-amèrica entre l'Eocè superior i el Miocè inferior. Entre altres llocs, se n'han trobat fòssils al Monument Nacional de les Capes Fossilíferes de John Day i el comtat de Wheeler (Oregon), el comtat d'Alachua (Florida), el canyó Tecuya (Califòrnia) i el llac Pelletier (Alberta). Els representants d'aquest grup tenien un aspecte ursí, cobrien una àmplia gamma de dimensions, des de menys de 25 kg fins a 100 kg, i presentaven la bul·la auditiva més plesiomorfa de tots els amficiònids.

## Referències

* ↑ Entrada «Daphoeninae» de la Paleobiology Database (en anglès). [Consulta: 15 maig 2023].
* ↑ Hunt, Jr., 1998, p. 202.

## Bibliografia

* Hunt, Jr., R. M. «Amphicyonidae». A: Janis, C. M.; Scott, K. M.; Jacobs, L. L. Evolution of Tertiary Mammals of North America. Volume 1: Terrestrial carnivores, ungulates, and ungulatelike mammals (en anglès). Cambridge University Press, 1998, p. 196-227. ISBN 978-0-521-35519-3.
# Mazama mexicà

El mazama mexicà (Mazama americana) és una espècie de mazama de Sud-amèrica. També viu a l'illa de Trinitat, a Trinitat i Tobago. El seu cos és majoritàriament castany, amb el coll i el cap més clars. Les parts interiors de les cuixes i la part inferior de la cua són blanques. Els mascles tenen petites banyes. És l'espècie més grossa de mazama. L'alçada a l'espatlla és de 35-75 cm; la llargada corporal és de 72-135 cm i la cua fa 8-15 cm. El pes habitual n'és de 18-30 kg, però els mascles excepcionalment grossos poden assolir 45,5 kg de pes.

## Referències

* ↑ Entrada «Mazama americana» de la Paleobiology Database (en anglès). [Consulta: 20 desembre 2022].
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :